Wikipedia:Texto ti GNU Lisensia ti Nawaya a Documentasion
GNU Free Documentation License
This is an unofficial translation of the GNU Free Documentation License into Iloko. It was not published by the Free Software Foundation, and does not legally state the distribution terms for documentation that uses the GNU FDL — only the original English text of the GNU FDL does that. However, we hope that this translation will help Iloko speakers understand the GNU FDL better.
Maysa daytoy a saan nga ofisial a patarus ti GNU Lisensia ti Nawaya a Documentasion iti Iloko. Saan nga impablaak ti Free Software Foundation daytoy, ken saan a legal a maipakdaar dagiti kondision ti pannakaiwaras a mangar-aramat iti GNU FDL — ti laeng orihinal nga English a texto ti GNU FDL ti mangpatpatalged iti dayta. Nupay kasta, inanamaenmi a daytoy a patarus ket makatulong kadagiti agsasao iti Iloko a maawatanda a nalaing ti GNU FDL.
GNU Lisensia ti Nawaya a Documentasion
Version 1.2, Noviembre 2002
Copyright (C) 2000,2001,2002 Free Software Foundation, Inc. 59 Temple Place, Suite 330, Boston, MA 02111-1307 USA Mapalubosan ti amin a mangkopia ken mangiwaras iti eksakto a kopia daytoy a documento ti lisensia, ngem saan a maipalubos a mabalbaliwan.
0. PAKAUNA
Ti panggep daytoy a Lisensia ket tapno adda maaramid a pagbasaan, libro, wenno sabsabali pay a maaramat ken masapul a documento a "nawaya" iti pakaseknan ti wayawaya: tapno mapasingkedan ti amin iti nasamay a wayawaya a mangkopia ken mangiwaras manen, addan man wenno awanan iti pannakabalbaliw, komersial man wenno saan a komersial. Kasta met, daytoy a Lisensia ket patalgedanna a ti autor ken publisista ket maaddaan iti pamuspusan a mabigbig kadagiti obrada, bayat a dida maibilang nga adda sungsungbatanna kadagiti pannakabalbaliw nga intuding ti dadduma.
Daytoy a Lisensia ket maysa a kita ti "copyleft", a kayatna a sawen a dagiti naadaw nga obra iti documento ket nawayada met laeng iti isu met la a pakaseknan. Kanayon daytoy ti GNU Sapasap a Lisensia a Publico, a maysa a lisensia a copyleft a nabalabala para iti nawaya a software.
Diniseniomi daytoy a Lisensia tapno maaramat a kas pagbasaan para iti nawaya a software, agsipud ta ti nawaya a software ket masapulna ti nawaya a documentasion: maysa a nawaya a programa a masapul nga addaan kadagiti pagbasaan a mangipaay kadagiti isu met laeng a wayawaya a kas iti itden ti software. Ngem daytoy a Lisensia ket saan nga agpatingga laeng kadagiti pagbasaan a software; mabalin nga aramaten iti ania man a textual nga obra, uray ania man ti ibagbagana wenno uray naipablaak a kas maysa a naimaldit a libro. Kangrunaan nga isingasingmi daytoy a Lisensia kadagiti obra a ti panggepda ket agpaay a para pangisuro wenno kas pagbasaran.
1. PANANGARAMAT KEN DAGITI KAIPAPANAN
Daytoy a Lisensia ket maipakat iti ania man a pagbasaan wenno sabsabali pay nga obra, iti ania man a medium, nga aglaon iti pakdaar nga inlanad ti akinkukua iti karbengan ti panangipablaak a mangibagbaga a mabalin a maiwaras iti babaen dagiti annuroten daytoy a Lisensia. Dayta a pakdaar ket itdenna ti sapasap a sangalubongan, awanan bayadna a lisensia, awan patinggana ti kapautna, a maaramat dayta nga obra iti babaen dagiti kondision a nakailanad ditoy. Ti "Documento," iti baba, ket dakamatenna ti ania man kadayta a pagbasaan wenno obra. Siasino man a kameng ti publico ket maysa nga agtagikua iti lisensia, ken maawagan kas "sika". Awatem ti lisensia no kopiaem. balbaliwam wenno iwarasmo ti obra iti wagas a masapulna ti pammalubos iti babaen ti linteg iti karbengan ti panangipablaak.
ilo_Latn nno_Latn eng_Latn ilo_Latn ilo_Latn vec_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn